วันนี้ประจำเดือนใกล้จะหมดแล้วเเต่มีเพศสัมพันธ์เเต่ไม่ได้สวมถุงยางอนามัยเเละไม่ได้กินยาคุมเเผงใหม่เว้นมา5วันเเล้วยังเริ่มทันมั้ยคะหรือต้องกินยายังไงเเละถ้าเราจะหยุดกินยาคุมเเละหยุดมีเพศสัมพันธ์ไปเลยสามรถหยุดกินได้เลยมั้ยคะ
สวัสดีค่ะ Pokpongในที่นี้น่าจะหมายถึงการกินยาคุมต่อแผงช้ายาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้และต้องกินทุกวันจนหมดแผง กรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่ กรณีเป็นแบบ 28 เม็ด ก็คล้ายกันคือก็เป็นยาฮอร์โมนแค่ 21 เม็ดแรก ส่วน 7 เม็ดสุดท้ายจะเป็นเม็ดแป้งที่กินเพื่อกันลืมเท่านั้น ถ้าไม่ได้กินยาตามที่ควรจะเป็น และเลยมา 5 วันแล้ว ยาอาจจะไม่ได้ประสิทธิภาพต่อเนื่อง และก่อนเริ่มยา แนะนำการยืนยันการตั้งครรภ์ให้แน่ชัดด้วย แต่ถ้าเป็นเพศสัมพันธ์ในช่วงที่ยังกินยา หรือช่วงที่เว้นยา 7 วันของแผงที่แล้ว โอกาสตั้งครรภ์ก็น่าจะยังมีได้น้อยถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไป และถ้าตอนนี้เลยมา 5 วันแล้วจะกลับไปกินยา อาจยืนยันการตั้งครรภ์ดูก่อน ถ้าไม่ตั้งครรภ์จริงก็จะเริ่มยาได้ และควรกินติดต่อกันให้ครบ 7 วันก่อนมีเพศสัมพันธ์ แต่ถ้าหลังจากนี้จะไม่มีเพศสัมพันธ์อีก ก็ไม่จำเป็นต้องกินยาต่อแผงก็ได้